b'\n_START_ARTICLE_\nClasa supermini\n_START_PARAGRAPH_\nClasa supermini sau mic\xc4\x83 face parte din sistemul britanic de clasificare al automobilelor. Modelele din aceast\xc4\x83 categorie mai sunt clasificate \xc3\xaen sistemul european ca f\xc4\x83c\xc3\xa2nd parte din Segmentul B, ce descrie un automobil de ora\xc8\x99 cu dimensiuni \xc3\xaentre cele ale unui automobil de ora\xc8\x99 din clasa mini \xc8\x99i cele ale unui automobil mic de familie. \xc3\x8en Statele Unite, aceast\xc4\x83 clas\xc4\x83 se nume\xc8\x99te clasa subcompact\xc4\x83 \xc8\x99i \xc8\x9bine cont de volumul din interiorul automobilului, care trebuie s\xc4\x83 fie \xc3\xaentre 2.400 litri \xc8\x99i 2.800 litri. Aceast\xc4\x83 clas\xc4\x83 a ap\xc4\x83rut din cauza cre\xc8\x99terii pu\xc8\x9bin c\xc3\xa2te pu\xc8\x9bin a dimensiunilor automobilelor care la \xc3\xaenceput f\xc4\x83ceau parte din clasa mic\xc4\x83.\n_START_SECTION_\nOriginea termenului\n_START_PARAGRAPH_\nTermenul a fost utilizat \xc3\xaen 1985, fiind utilizat de Asocia\xc8\x9bia Consumatorilor din Anglia care lansa anual \xc3\xaen luna octombrie ghidul "Car Buying Guide". Fiind un termen nou, asocia\xc8\x9bia a formulat o prim\xc4\x83 defini\xc8\x9bie pentru aceast\xc4\x83 clas\xc4\x83. Astfel \xc3\xaen aceasta intrau automobilele de dimensiuni mici, cu o caroserie de tip hatchback. Se considera c\xc4\x83 o ma\xc8\x99in\xc4\x83 din clasa supermini este una mai mare dec\xc3\xa2t un Mini (care era cel mai mic automobil la acea vreme), dar mai mic\xc4\x83 dec\xc3\xa2t un automobil obi\xc8\x99nuit de la acea vreme.'